Silvio Fernández Melgarejo

Silvio Fernández Melgarejo, plej ofte konata laŭ sia artistnomo Silvio (La Roda de Andalucía, 8-a de aŭgusto 1945 - Sevilo, 1-a de oktobro 2001), González-Barba, Andrés (1a de oktobro 2011). «Diez años sin Silvio». ABC (Sevilla). Konsultita la 21an de februaro 2017.  estis hispana kantisto kiu iĝis unu de la plej gravaj figuroj de la sevila nomita andaluza rokmuziko.Silvio, el rockero semanasantero  alirita en 16a de septembro 2016, en guateque.net

Li estis tre populara figuro en sia urbo, celo de diversaj urbaj legendoj kaj multaj anekdotoj. Sekvis lin ampleksa sekvantaro kaj admiris lin diversaj artistoj, inter ili Miguel Ríos, Luz Casal, Enrique Bunbury — kiu registris kaj ludis koncerte version de Rezaré, eble la plej konata kanto de Silvio —, Santiago Auserón, Raimundo Amador kaj Joaquín Sabina, inter aliaj.

 Biografio 
Li estis filo de ĵurnalisto kaj ciganino. Lia nura fratino, Evita, memmortigis sin estante 20-jaraĝa kiam Silvio estis 27-jaraĝa.

Silvio ekkarieris kiel drumisto influita de la loka tradicio de la Sankta Semajno, en fruaj grupoj kiel Los X-5 (1963) kaj Los 5 Mercurys (1964-1965). Tiam li jam elstaris pro siaj spektaklaj solooj kaj sia spektaklista sinteno. Liaj muzikaj influoj estis Elvis Presley, The Shadows, The Beatles, Adriano Celentano, Antonio Molina kaj The Platters, inter aliaj.

Post tiuj unuaj grupoj, li estis parto dum mallonge de Gong (1968)«Gong guateque.net. Konsultita la 16an de septembro 2016.​ kaj de la grupo pionira de psikedela kaj flamenkfuzia en Hispanio, nome Smash (1970),«Smash». guateque.net. Arkivita el la originalo la 23an de majo 2008. Konsultita la 16an de septembro 2016. ​ kiel basisto kaj drumisto respektive.

Dum la 1970-aj jaroj lia muzika kariero iom stagnis, dum lia publika figuro kreskiĝis per anekdotoj kaj mitoj, ĉefe rilate al lia geedzeco kun brita nobelulino, kiu rompiĝis ĉefe pro la diboĉema vivostilo de Silvio, tre ofte dominita de alkoholismo.

Silvio iĝis definitive kantisto fine de la 1970- jaroj kun la grupo Silvio y Luzbel, al kiu sekvis aliaj bandoj: nome Barra Libre, Silvio y Sacramento kaj Silvio kaj Diplomáticos. Inter 1980 kaj 1999 li registris kvin diskojn, en kiuj li miksis proprajn kantojn kun versioj de klasikaĵoj de la 1950-aj kaj 1960-aj jaroj, kombinante usonan rokon, italajn kantojn kaj aliajn stilojn, en diversaj lingvoj kiel la hispana, la angla, la franca, la portugala kaj la itala, improvizante tre persone.

Unu de liaj plej famaj kantoj estas Rezaré —(mi preĝos, versio de Preghero, de Adriano Celentano, siavice versio de Stand By Me, de Ben E. King—, kiun li dediĉis al kelkaj figuroj de la Virgulino Maria de la Sankta Semajno en Sevilo. Koncerte li populariĝis kiel majstra improvizanto; krome li koncertis kun gravaj muzikistoj kiel Joaquín Sabina, Ketama, Loquillo y los Trogloditas, en la inaŭguro de Cartuja '93 en la Kartuĥa Monaĥejo.

 Diskaro 
 Studiaj 
 Al este del Edén (RCA, 1980), kun Luzbel
 Barra libre (Polygram, 1984), kun Barra Libre
 Fantasía occidental (Senador, 1988), kun Sacramento
 En misa y repicando (Senador, 1990), kun Sacramento
 A color, to Africa from Manchester (Senador, 1999), kun Diplomáticos

 Kompilaĵoj 
 El mito (Senador, 1995), kun Sacramento
 Edición especial (Senador, 2005), kun Sacramento

 Filmaro 
 Vivir en Sevilla (1978, reĝ. Gonzalo García-Pelayo)
 A la diestra del cielo (2007, reĝ. Francisco Bech)

 Referencoj 

 Bibliografio 
 Luis Clemente: Rock Andaluz: Una discografía. Eld. Ayuntamiento de Montilla, Córdoba, 2006. ISBN 84-896-1994-4

 Eksteraj ligiloj 


 Retejo pri Silvio (guateque.net) 
 Omaĝo al Silvio (myspace)
 Kantoj de Silvio kaj Sacramento (lastfm)



Kategorio:Hispanaj muzikistoj
Kategorio:Hispanaj kantistoj
Kategorio:Sevilo